А.Құсайынов атындағы орта мектебі

2018-2019 оқу жылы

Қазақстан Республикасының Президенті Нұрсұлтан Назарбаевтың 21 қарашада «Егемен Қазақстан» газетіне шыққан «Ұлы Даланың Жеті Қыры» атты мақаласы бойынша мектеп ұжымы талқылау өткізді. Ұжым арасында мақаланың маңыздылығы мен ерекшелігі жан-жақты талқыланды. Қазақ халқының баға жетпес тарихи мол мұрасын бүгінгі ұрпақ санасына сіңіру арқылы елін, жерін сүйетін жастарды тәрбиелеуде ерекше рөл атқаратыны туралы айтылды. Сондай-ақ тарих мұғалімі 5-10 сынып оқушылар арасында дөңгелек үстел ұйымдастырды. Тарих мұғалімі мақаладағы қазақ халқының адамзат өркениетіне, тарихына қосқан «Ұлы Даланың Жеті Қырына» жеке-жеке тоқталып, бабаларымыздың өлшеусіз жасаған ерен еңбектерін әңгімелеп берді. Оқушылар мақаладағы әрбір тақырып бойынша өзара пікір таластырып, көптеген деректерге қанық болды. Дөңгелек үстел соңында өздерінің тарихи білімдеріне тағы да көп мағлұматтар алғандықтарын дәлелдеп берді.

Орындаған: ТЖО Бейсенбай А.

